**ЗАКОН**

**О ДОПУНАМА ЗАКОНА О ДОПРИНОСИМА**

Члан 1.

У Закону о доприносима („Службени гласник Републике Српске“, бр. 114/17, 112/19, 49/21, 119/21 и 56/22) у члану 4. у тачки 3) тачка се замјењује запетом и додаје се нова тачка 4), која гласи:

„4) корисник права на новчано примање у складу са законом којим се уређују права незапослених родитеља четворо и више дјеце у Републици Српској.“

Члан 2.

Послије члана 16а. додаје се нови члан 16б, који гласи:

„Члан 16б.

Основица доприноса за лица из члана 4. тачка 4) овог закона је бруто новчано примање које остварује корисник права.“

Члан 3.

У члану 24. у ставу 1. послије ријечи: „члана 16. став 1“ додају се запета и ријечи: „чл. 16а. и 16б“.

У ставу 2. послије ријечи: „члана 16. став 1.“ додају се ријечи: „и члана 16а.“.

Члан 4.

Овај закон објављује се у „Службеном гласнику Републике Српске“, а ступа на снагу 1. јануара 2023. године.

Број: 02/1-021-1291/22 ПРЕДСЈЕДНИК

Датум: 27. децембра 2022. године НАРОДНЕ СКУПШТИНЕ

Др Ненад Стевандић